Ing taun katelu pamaréntahané, Tutankhamun malikaké sawenèh owah-owahan sing digawè nalika jumenengé bapaké. Dhèwèké ngakiri pamujan marang dewa Aten lan maluyakaké dewa Amun tumuju kaunggulan. Pamenggak marang kultusing Amun diangkat lan hak-hak sing gegayutan karo adat dibalèkaké marang imamé. Kutha krajané dipindhah manèh marang Thebes lan kutha Akhetaten ditinggalaké.[3] Sakwisé kuwi dhèwèké ganti jeneng dadi Tutankhamun, "Citra Uriping Amun", mratandhani pamulihané Amun.